Odense Adresse-Contoirs Efterretninger, 1845-06-02
Blandinger. Maifesten af 28 Mai afholdtes iaar i Egebeksvang under den helsingørske Stænderdeputerede, Skibsklarerer Kirks, Præsidium, og bivaanedes vel i det Hele af 8 til 9000 Personer af begge Kjøn, hvoriblandt ogsaa endeel Svenske. Under Maaltidet udbragtes Skaaler for Danmark ved Pastor St. St. Blicher; for den 28 Mai ved Magister Monrad, der udviklede, hvorledes Omstændighederne førte det med sig, at Folket maatte sove, og dertil sluttede det Ønske, at, naar Folket ret snart vaagnede, dette da maatte skee paa en saadan Maade, at vi havde gjort et Tilbageskridt af 11 Dage, saa at sige fra ny til gammel Stiil, hvorved den 28 Mai vilde blive til en 17 Mai, for Kong Christian den Ottende ved Garvermester Rhode; for Kronprindsen ved Cand. theol. Lassen til Sindshvile, for vore svenske Gjenboer ved Kjøbmand Nathanson, for den 17 Mai ved Advocat Lehmann, for Skandinavien ved Cand. Ploug, for politisk Udholdenhed ved Kjøbmand Thune, for Bondestanden og dens stigende Oplysning ved Kammerraad Rasmussen; for Keiseren af Marokko ved Stud. Petersen. En ret piqvant Episode under Maaltidet indtraadte, da den tiaarige Dreng John Hafstrøm med megen Utvungenhed reciterede Andersens Digt: "Jeg er en Skandinav" o. s. v. Efter Festmaaltidet, der talte et Par hundrede Couverts baade for Mænd og Qvinder og desuden bivaanedes af en stor Mængde Tilhørere paa de i den store Salon indrettede Gallerier, begav Man sig til Haabets Steen. Her skildrede først Cand. theol. Lassen for flere Tusinde Tilhørere Communallivets Vigtighed for en constitutionel Forfatnings Jndførelse. Pastor St. St. Blicher foredrog derpaa en humoristisk Lignelse om en Mand, der i sin Ungdom havde været munter og aarvaagen, ved den mindste Larm strax paa Benene og i Bevægelse og imellem endog gjort nogle dygtige Bukkespring, men senere, da han blev gammel, forfalden til Søvnagtighed og ladet sin Forvalter og sine Tjenestefolk skalte og valte som de vilde, hvorved hans Eiendomme for største Delen vare gaaede tabte og kun Stamgodset blevet tilbage. i forfalden Stand. Da En og Anden, vilde bruge Vækkemidler mod hans Sovesyge, havde Tjenerne jaget dem paa Porten; men ikke destomindre havde Manden dog i den senere Tid begyndt at røre sig lidt meer end sædvanligt og befundet sig ret vel derved. Hans Tjenestefolk have vel flittig brugt Opiater; men hvordan det end er eller ikke, de virke kun svagt nu og der er alle Aspecter til at han vil blive rask igjen, for han har allerede begyndt at see efter allevegne - aab, hvad han har faaet meget at see, som han ikke er bleven glad ved. Det kan saamænd gjerne være, han faaer isinde at skifte Folk - ifald han ellers ikke faaer et Recidiv af Sygdommen." - Derpaa holdt Advocat Lehmann et improviseret Foredrag, hvori han, under den tilstedeværende Mængdes Applaus, fremhævede de constitutionelle og skandinaviske Jdeers store Betydning. Efterat endnu Pastor Blicher havde fremsagt et smukt Digt om Anna Colbjørnsen, gav Kammerraad Drewsen til Slutning en Fremstilling af det slesvigholstenske Spørgsmaals nuværende Stilling. Om Aftenen blev der dandset i Pavillonen og Fyrværkeri afbrændt ved Stranden. - Kbhposten anfører, at i Pavillonen, hvor Festmaaltidet fandt Sted, var paa den ene Side af Væggen ved Jndgangen anbragt: den norske Grundlov med Hs. Maj. Kong Christian den Ottendes Portrait foroven og Statsraad Krogs og Jngebert Knudsøns Portraiter hvert paa sin Side deraf, paa den anden Sidevæg Portraiter af Drewsen, Schouw, Clausen, Lehmann, Monrad og Laurids Skau Kjøbenhavns Adresseavis indeholder Følgende: "Med en Skrivelse undertegnet: "fra to 71 Aars gamle Borgerfolk har jeg modtaget 3 Rbd. til et Middagsmaaltid for nogle fattige Børn i Anledning af at Guds kjærlige Forsyn bevarede Danmarks høitelskede Kronprinds fra den øiensynlige Livsfare, hvori han svævede, da han ved Jldebranden paa Kultorvet Natten mellem den 25 og 26 Mai stod paa det farligste Punkt og opmuntrede de brave Mænd. Med Glæde har jeg foranstaltet, at defædrenelandssindede Gamles Gave anvendes efter deres kjærlige Villie. Jnspecteuren ved Nicolai Arbeidshuus vil nærmere bekjendtgjøre, naar Maaltidet har fundet Sted. J. H. Paulli."